Diari Oficial de la Generalitat Valenciana


Sumari del DOGV 4346, del 30-09-2002 (2002/10371)

RESOLUCIÓ de 16 de setembre de 2002, del director general per als Recursos Humans de la Conselleria de Sanitat, per la qual fa públic el resultat del concurs de trasllats voluntari per a places de pediatres d'equips d'Atenció Primària dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10308


Organisme emissor
:   Conselleria de Sanitat

Tipus de document
:   Resolució

RESOLUCIÓ de 16 de setembre de 2002, del director general per als Recursos Humans de la Conselleria de Sanitat, per la qual fa públic el resultat del concurs de trasllats voluntari per a places de pediatres d'equips d'Atenció Primària dependents de la Conselleria de Sanitat. [2002/10293]
  
Formulada per la comissió de valoració corresponent la proposta d'adjudicació en relació amb el concurs de trasllats voluntari per a places de pediatres d'equips d'Atenció Primària de la Conselleria de Sanitat, convocat per la Resolució de 28 de setembre de 2001 (DOGV núm. 4.111, de 22.10.2001), i segons que estableix la base 7 de la convocatòria, resolc:
  
Primer
  
Fer pública la resolució definitiva del concurs de trasllats esmentat, amb la indicació de la puntuació i la destinació obtingudes pels aspirants i que s'especifiquen en l'annex.
  
Segon
  
Declarar desertes les places oferides següents:
  
- Una plaça en el Centre de Salut Morella
  
- Una plaça en el Centre de Salut Onda
  
- Una plaça en el Centre de Salut Bellreguard
  
- Una plaça en el Centre de Salut Villalonga
  
- Una plaça en el Centre de Salut Albaida
  
- Una plaça en el Centre de Salut Benigànim
  
- Una plaça en el Centre de Salut la Fàbrica d'Alcoi
  
- Una plaça en el Centre de Salut l'Alfàs del Pi
  
- Una plaça en el Centre de Salut Biar
  
- Una plaça en el Centre de Salut Sax
  
- Una plaça en el Centre de Salut Crevillent
  
- Dues places en el Centre de Salut Callosa de Segura
  
- Una plaça en el Centre de Salut Guardamar del Segura
  
Les destinacions adjudicades seran irrenunciables, segons que estableix l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, llevat que la renúncia esmentada estiga motivada per l'obtenció de plaça per la resolució d'un procediment de mobilitat voluntària promogut per una altra administració pública.
  
Els concursants que obtinguen plaça hauran de cessar en la que, si és el cas, exercisquen, dins dels tres dies hàbils següents a la publicació de la resolució. La presa de possessió de la nova plaça haurà d'efectuar-se dins dels tres dies següents al cessament, si les places són de la mateixa localitat; en el termini de 15 dies, si són de distinta localitat en la mateixa àrea de salut, o d'un mes, si pertanyen a distinta localitat i àrea de salut.
  
En el cas que l'adjudicació de la plaça comporte el reingrés al servici actiu, el termini de la presa de possessió serà d'un mes comptador des del sendemà de la publicació d'esta resolució.
  
Contra esta resolució es podrà interposar recurs contenciós administratiu davant la seu del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament es podrà interposar el recurs de reposició, en el termini d'un mes, de conformitat amb els articles 116 i 117 de la referida Llei 30/92, segons la redacció modificada per la Llei 4/1999.